
In silico, in vitro és in vivo metabolomikai vizsgálatok, célkeresztben a HHC

Kulcsszavak: kábítószer, HHC, folyadékkromatográfia, gázkromatográfia, tömegspektrometria
Bevezetés
A kender (Cannabis sativa, Cannabis indica) szárított, megtermékenyítetlen virágzatában megtalálható bioaktív terpenoidokat fitokannabinoidoknak nevezzük. Legismertebb képviselői a CBD és a THC, illetve az egyre nagyobb népszerűségnek örvendő
hexahidrokannabinol (HHC), amely egyelőre törvényi szabályozás alatt nem álló pszichoaktív szer. A kenderben minor komponensként elforduló endogén anyag, azonban CBD-ből félszintetikus úton is előállítható. Összehasonlítva a THC-vel a HHC pszichoaktív 9R epimere gyengébb agonistaként viselkedik a CB1 és CB2 receptorokon. Az igazságügyi és
toxikológiai gyakorlatban a THC gyors metabolizmusa során képződő pszichoaktív karbonsav metabolit a célvegyület a vizelet és vérminták szűrése során. A HHC I-es fázisú metabolizmusa még nem ismert, ezért célul tűztük ki a 9(R)-HHC in silico, in vitro és in vivo metabolomikai vizsgálatát ultra-nagyhatékonyságú folyadékkromatográfiával kapcsolt tandem tömegspektrometriás (UHPLC-MS/MS) analitikai módszer segítségével tanulmányoztuk.
Módszerek
In silico: a kutatás során számítógépes szoftvereket (OECD QSAR Toolbox és BioTransformer 3.0) alkalmaztunk az anyamolekula lehetséges patkány és humán metabolitok feltérképezésére.
In vitro: a 9(R)-HHC epimer humán májmikroszómás kezelését követően a képződő I-es fázisú metabolitokat UHPLC-/MS/MS módszerrel azonosítottuk fragmentációs mintázatuk alapján.
In vivo: a rendőrségről érkezett vizelet és vérminták szűrése 9(R)-HHC-re és lehetséges metabolitjaira.
Eredmények és Megbeszélés:
Az in silico, in vitro és in vivo metabolomikai vizsgálatokat sikeresen alkalmaztuk a 9(R)-HHC epimer I-es fázisú metabolizmusának tanulmányozására. Az in silico eredményekre alapozva kezdtük az új UHPLC-MS/MS analitikai módszer kidolgozását. Az in vitro humán májmikroszómás kísérletek során kapott minták analízise segítette a további
módszerfejlesztésünket. A kidolgozott analitikai módszert sikeresen alkalmaztuk a 9(R)-HHC epimer I-es fázisú metabolitjainak azonosítására.
Támogató: A kutatás a Transzlációs Idegtudományi Nemzeti Laboratórium ,,Az idegrendszeri fejlődési zavarok" ,,Felnőttkori idegrendszeri zavarok" és a TKP2021-EGA-32 projektet Technológiai Minisztérium Nemzeti Kutatási Fejlesztési és Innovációs Alapból támogatta.



